ยุทธการที่กรีซ

ยุทธการที่กรีซ () หรือ ปฏิบัติการมารีทา () เป็นปฏิบัติการบุกครองราชอาณาจักรกรีซ โดย ฟาสซิสต์อิตาลี และ นาซีเยอรมนี (เมษายน 1941) ในช่วง สงครามโลกครั้งที่สอง ยุทธการเริ่มต้นจากรุกรานกรีซในเดือนตุลาคม 1940 ซึ่งเป็นที่รู้จักในชื่อ สงครามอิตาลี-กรีซแต่ไม่สำเร็จ จึงเกิดการบุกครองโดยเยอรมนีในเดือน เมษายน 1941 ยุทธการจบลงด้วยการที่พลร่มเยอรมนียกพลขึ้นบกที่เกาะครีต (พฤษภาคม 1941) ทำให้ฝ่ายสัมพันธมิตรแพ้ในกรีซแผ่นดินใหญ่ ยุทธการยังเป็นหนึ่งในยุทธการที่ใหญ่ที่สุดในช่วงการทัพบอลข่าน ของเยอรมนี

หลังจากการรุกรานของอิตาลีในวันที่ 28 ตุลาคม ค.ศ. 1940 กรีซพร้อมด้วยการสนับสนุนทางอากาศและยุทโธปกรณ์จากอังกฤษ ได้ต้านทานการโจมตีครั้งแรกของอิตาลีและการโต้กลับในเดือนมีนาคม ค.ศ. 1941 เมื่อการรุกรานของเยอรมนีหรือที่รู้จักกันในชื่อปฏิบัติการมาริตา เริ่มต้นขึ้นในวันที่ 6 เมษายน กองทัพกรีซส่วนใหญ่ ยังอยู่ที่ชายแดนกรีซติดกับแอลเบเนีย ซึ่งในขณะนั้น เป็นประเทศเจ้าอาณานิคมของอิตาลี และกองทัพอิตาลีได้เปิดฉากโจมตีจากที่นั่นอรกครั้ง และกองทัพเยอรมันได้บุกเข้ามาจากบัลแกเรียก่อให้เกิดแนวรบที่สอง กรีซได้รับกำลังเสริมเล็กน้อยจาก กองกำลังอังกฤษ ออสเตรเลียและนิวซีแลนด์เพื่อเตรียมรับมือกับการโจมตีของเยอรมนี กองทัพกรีซมีจำนวนน้อยกว่าในความพยายามป้องกันทั้งจากอิตาลีและเยอรมนี ส่งผลให้แนวป้องกันของเมทาซัสไม่ได้รับกำลังเสริมเพียงพอ และถูกกองทัพเยอรมันเข้าโจมตีอย่างรวดเร็ว ซึ่งต่อมาได้โอบล้อมกองกำลังกรีกที่ชายแดนแอลเบเนีย บังคับให้กรีซต้องยอมจำนน กองกำลังอังกฤษ ออสเตรเลีย และนิวซีแลนด์ถูกโจมตีอย่างหนักจนต้องล่าถอย โดยมีเป้าหมายสูงสุดคือการอพยพเป็นเวลาหลายวันที่กองกำลังพันธมิตรมีบทบาทสำคัญในการสกัดกั้นการรุกคืบของเยอรมันที่เทอร์โมไพลี ทำให้เรือเตรียมพร้อมอพยพหน่วยที่ป้องกันกรีซ กองทัพเยอรมันเดินทางมาถึงเมืองหลวงเอเธนส์ในวันที่ 27 เมษายน และชายฝั่งทางใต้ของกรีซในวันที่ 30 เมษายน จับกุมกำลังพลอังกฤษ ออสเตรเลีย และนิวซีแลนด์ได้ 7,000 นาย และยุติการรบด้วยชัยชนะอย่างเด็ดขาด การพิชิตกรีซเสร็จสมบูรณ์ด้วยการยึดเกาะครีตในอีกหนึ่งเดือนต่อมา หลังจากการล่มสลาย กรีซถูกยึดครองโดยกองกำลังทหารของเยอรมนี อิตาลี และบัลแกเรีย

 อ้างอิง 


หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทัพบอลข่าน (สงครามโลกครั้งที่สอง)
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยเยอรมนี
หมวดหมู่:การบุกครองโดยอิตาลี
หมวดหมู่:ยุทธการเกี่ยวข้องกับเยอรมนี
หมวดหมู่:ยุทธการเกี่ยวข้องกับอิตาลี